אאומאניס

אאומאניס (שם מדעי: Eomanis; מילולית: "פנגולין עתיק") הוא סוג של יונק משוריין ששייך למשפחת הפנגולניים ונחשב למין הקדום ביותר הידוע ממשפחה זו. הוא חי בתחילת תקופת האאוקן לפני 46–47 מיליון שנה לפני זמננו וחי ביערות של אירופה, בה אין כיום פנגולינים.

על פי מאובנים שנמצאו בבור מסל בגרמניה היצור הגיע לאורך 50 סנטימטרים ודמה במראהו לפנגולינים הקיימים, העטויים בשריון "קשקשים" מצטלבים. ואולם אצל מין זה לא היה שריון על הרגליים ועל הזנב. לפי תכולת קיבתו שנשמרה, הוא ניזון הן מחרקים והן מצמחייה.

פנגולין זה חי ביערות גשם ששררו בעת האאוקן ונכחד כאשר היערות התחלפו באזורים יבשים וקרים יותר. לצידו היו ביערות פנגולינים נוספים כמו האירוטמנדואה שנראה כמו דוב נמלים, וכן עופות ענק כמו הגסטורניס.

קישורים חיצוניים

יונקים שחיו באאוקן באירופה
פנגולינאים פרהיסטוריים
מאובני טקסונים שתוארו ב-1978
גרמניה: מאובנים